Forbury Hill og den østlige delen av dagens park ble solgt til selskapet Reading Corporation i 1854. I de dagene var stedet i utkanten av byen hvor det hadde blitt benyttet som et søppelanlegg. En forlystelsespark med «et botanisk vesen» som omfattet en fontene og sommerhus ble planlagt og arbeidet ble påbegynt i 1855. Pleasure Gardens, forlystelsesparken, ble åpnet påsken 1856. Den vestlige delen av hagen ble kjøpt året etter. Frem til 1873 var denne atskilt fra forlystelsesparken med en mur, men en tunnel ble bygd på den østlige siden i 1859 med en forbindelse til hageanleggene og klosterruinene.